Document ID: 32007R0935

NARIADENIE KOMISIE (ES) č. 935/2007
zo 6. augusta 2007,
ktorým sa na hospodársky rok 2006/2007 stanovuje výška pomoci na skladovanie pre nespracované sušené hrozienka a sušené figy
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (1), a najmä na jeho článok 9 ods. 8,
keďže:
(1)
Článok 9 ods. 4 nariadenia (ES) č. 2201/96 ustanovuje, že skladovacím agentúram sa na skutočný čas skladovania poskytne pomoc na skladovanie množstiev hrozienok odrody sultánky a sušených hrozienok odrody korintky a sušených fíg, ktoré nakúpili.
(2)
Na hospodársky rok 2006/2007 je potrebné stanoviť v súlade s článkom 7 nariadenia Komisie (ES) č. 1622/1999 z 23. júla 1999, ktorým sa ustanovujú podrobné pravidlá pre uplatňovanie nariadenia Rady (ES) č. 2201/96 o schéme skladovania nespracovaných sušených hroznových bobúľ a sušených fíg (2), pomoc na skladovanie pre nespracované sušené hrozienka a sušené figy.
(3)
Opatrenia stanovené v tomto nariadení sú v súlade so stanoviskom Riadiaceho výboru pre spracované produkty na báze ovocia a zeleniny,
PRIJALA TOTO NARIADENIE:
Článok l
Pre produkty vyrobené v hospodárskom roku 2006/2007 je výška pomoci na skladovanie na základe článku 9 ods. 4 nariadenia (ES) č. 2201/96 stanovená na:
a)
pre sušené hrozienka:
i)
0,1257 EUR na deň a tonu netto hmotnosti do 29. februára 2008;
ii)
0,0997 EUR na deň a tonu netto hmotnosti od 1. marca 2008;
b)
pre sušené figy 0,1083 EUR na deň a tonu netto hmotnosti.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. augusta 2007

Labels: 3
17
19
6